Ο **Δημήτρης Καλαϊτζίδης** (Θεσσαλονίκη**,** 15 Φεβρουαρίου 1985), είναι Έλληνας καλαθοσφαιριστής. Διαθέτει ύψος 1,98 μέτρα και αγωνίζεται στις θέσεις τις περιφέρειας: πόιντ γκαρντ, σούτινγκ γκαρντ και σμολ φόργουορντ.

Σταδιοδρομία
------------

Ο Καλαϊτζίδης ξεκίνησε το μπάσκετ το 1994 στα τμήματα υποδομής της Δόξας Ρετζικίου. Την πορεία του στα γήπεδα της Α1 Εθνικής ξεκίνησε φορώντας τη φανέλα του Ηρακλή Θεσσαλονίκης υπό τις οδηγίες του Λευτέρη Κακιούση. Στην ομάδα παρέμεινε από το 1998 (ακαδημίες) μέχρι το καλοκαίρι του 2005 (τριετία στην επαγγελματική ομάδα)  οπότε και κατέθεσε προσφυγή, διεκδικώντας την ελευθερία του από τον Ηρακλή (μαζί με πολλούς άλλους Έλληνες παίκτες).

Την περίοδο 2005-06 υπέγραψε συμβόλαιο τριετούς διάρκειας (1+1+1) με τον Ολυμπιακό Πειραιώς, με τον οποίο συμμετείχε και σε ένα παιχνίδι της EuroLeague. Την επόμενη χρονιά εντάχθηκε στο δυναμικό της νεοφώτιστης Ολυμπιάδας Πατρών κάτω από τις οδηγίες του Νίκου Βουρνά. Τη χρονιά αυτή αναδείχθηκε δεύτερος στην ψηφοφορία του Ε.Σ.Α.Κ.Ε. για τον παίκτη της χρονιάς κάτω των 22 ετών συγκεντρώνοντας την προτίμηση των 7 εκ των 52 εκπροσώπων του Τύπου.

Τη διετία 2007-2009 εξακολούθησε να αγωνίζεται στην κορυφαία κατηγορία της ελληνικής καλαθοσφαίρισης, αυτή τη φορά με τα χρώματα του Πανελληνίου. Με τους «Ολυμπιονίκες» μέτρησε 22 συμμετοχές στο EuroCup. Το καλοκαίρι του 2009, ο Πανελλήνιος δεν του πρότεινε ανανέωση συνεργασίας και έτσι επέστρεψε στη Θεσσαλονίκη για λογαριασμό του ΠΑΟΚ, όπου και παρέμεινε για μια χρονιά. Το επόμενο καλοκαίρι μετακόμισε στη Λευκωσία εντάσσοντας τον εαυτό του στο ρόστερ του τοπικού ΑΠΟΕΛ. Με την ομάδα αυτή προσέθεσε στο βιογραφικό του και 6 παιχνίδια στο EuroChallenge.

Το Σεπτέμβριο του 2011 ανακοινώθηκε μια δεύτερη θητεία του παίκτη στον Πανελλήνιο, ενώ την περίοδο 2012-13 διαγωνίστηκε στην Α1 Εθνική με τον Κ.Α.Ο. Δράμας. Σε 22 παιχνίδια μέτρησε 2,9 πόντους, 1,5 ριμπάουντ και 1,6 ασίστ. Τον Ιούλιο του 2013 ήρθε σε συμφωνία με την Ε.Κ. Καβάλας προκειμένου να τη βοηθήσει στις προσπάθειές της στην Α2 Εθνική. Τη δεύτερη χρονιά (2014-2015) εξασφάλισε την άνοδό της στην Α1, όπου αγωνίστηκε τη σεζόν 2015-2016. Ο Καλαϊτζίδης πετύχαινε στην Α1, 1,8 πόντους κι έδινε 1,6 ασίστ, σε 22 αναμετρήσεις. Στην Καβάλα έμεινε για τρία χρόνια, μέχρι το 2016.

Επέστρεψε στον Ηρακλή το καλοκαίρι του 2016 και παρέμεινε στην ομάδα μέχρι και το 2020. Έπαιξε δυο χρονιές στην Α2, βοηθώντας την ομάδα να ανέβει στη μεγάλη κατηγορία. Τη σεζόν 2016-20 ήταν αρχηγός του Ηρακλή, παίζοντας σε 16 αγώνες, με 1,1 πόντους, 1 ριμπάουντ και 1 ασίστ.

Στις 23 Σεπτεμβρίου 2020, ανακοινώθηκε από τον Άρη Θεσσαλονίκης.

Εθνική ομάδα
------------

Ο Καλαϊτζίδης έχει φορέσει το εθνόσημο στα πλαίσια του Ευρωπαϊκού Πρωταθλήματος Νέων Ανδρών του 2004 στο Μπρνο της Τσεχίας, αλλά και του 2005 στη Μόσχα. Επίσης αποτέλεσε μέλος της Εθνικής Ανδρών που συμμετείχε στους Μεσογειακούς Αγώνες του 2009 στην Πεσκάρα της Ιταλίας.

Διακρίσεις
----------

### Ατομικές

* 4x Ελληνικό All-Star Game Νέων: (2003, 2004, 2005, 2006)

Προσωπική ζωή
-------------

Ο Καλαϊτζίδης διαθέτει επίσης πτυχίο Πολιτικού Μηχανικού.

Παραπομπές
----------

1. 1 2  «Υπέγραψε και ο Καλαϊτζίδης», άρθρο στον ιστότοπο του NovaΣΠΟΡ FM, 24 Αυγούστου 2008.
2. 1 2 3  «Ανακοίνωσε Καλαϊτζίδη ο Πανελλήνιος», άρθρο στον ιστότοπο Sport24.gr, 30 Σεπτεμβρίου 2011.
3. 1 2 3 4  «Αφιέρωμα-Δημήτρης Καλαϊτζίδης» Αρχειοθετήθηκε 2016-03-04 στο Wayback Machine. άρθρο στον ιστότοπο της ηλεκτρονικής εφημερίδας PefkaNow.gr, 6 Φεβρουαρίου 2013.
4. 1 2 3 4 5  «Δημήτρης Καλαϊτζίδης», άρθρο στον ιστότοπο Paokarare.wordpress.com, 21 Αυγούστου 2009.
5. 1 2 3 4 5  Dimitris Kalaitzidis, στατιστικά στην ιστοσελίδα ProBallers.com.
6. ↑  «Αρχή με Καλαϊτζίδη», άρθρο στον ιστότοπο Sport24.gr, 24 Αυγούστου 2012.
7. ↑  «Δικοί της Τότσιος και Καλαϊτζίδης» Αρχειοθετήθηκε 2013-09-28 στο Wayback Machine. άρθρο στον ιστότοπο SuperBasket.gr, 16 Ιουλίου 2013.
8. ↑  «Στον Ηρακλή ο Καλαιτζίδης». Ανακτήθηκε στις 24 Οκτωβρίου 2020.
9. ↑  «Ηρακλής: Τέλος από τον «Γηραιό» ο Καλαϊτζίδης». *www.gazzetta.gr*. Ανακτήθηκε στις 24 Οκτωβρίου 2020.
10. ↑  Team, Allstarbasket (23 Σεπτεμβρίου 2020). «Άρης: Υπέγραψε και ο Δημήτρης Καλαϊτζίδης». *AllStar Basket*. Ανακτήθηκε στις 24 Οκτωβρίου 2020.
11. 1 2  Δημήτρης Καλαϊτζίδης Αρχειοθετήθηκε 2007-12-03 στο Wayback Machine. στατιστικά στην επίσημη ιστοσελίδα της Ε.Ο.Κ.

Εξωτερικοί σύνδεσμοι
--------------------

* Δημήτρης Καλαϊτζίδης, στατιστικά στοιχεία αθλητή στον επίσημο ιστότοπο της Ελληνικής Ομοσπονδίας Καλαθοσφαίρισης (Ελληνικά).
* Dimitrios Kalaitzidis, στατιστικά στοιχεία αθλητή στον επίσημο ιστότοπο της Euroleague Basketball (Αγγλικά).
* Δημήτρης Καλαϊτζίδης, στατιστικά στην επίσημη ιστοσελίδα του Ε.Σ.Α.Κ.Ε.
* Dimitrios Kalaitzidis, προφίλ στην επίσημη ιστοσελίδα της FIBA Europe (EuroChallenge 2011). (Αγγλικά)
* Dimitris Kalaitzidis, στατιστικά στην ιστοσελίδα ProBallers.com. (Αγγλικά)
* Dimitris Kalaitzidis, στατιστικά στην ιστοσελίδα DraftExpress.com. (Αγγλικά)